Sikorsky Aircraft
Sikorsky Aircraft – JAV orlaivių gamintojas, įsikūręs Stratforde, Konektikuto valstijoje. Kompaniją 1923 m. įkūrė rusų-amerikiečių aviacijos pionierius Igoris Sikorskis. Ši įmonė tapo viena pirmųjų, pradėjusių gaminti sraigtasparnius kariniams ir civiliniams poreikiams. Iki 2015 m. kompanija priklausė konglomeratui „United Technologies“, o nuo to laiko yra „Lockheed Martin“ filialas.